Anexa 8

Informare privind prelucrarea datelor cu caracter personal

Prelucrarea datelor dumneavoastră cu caracter personal este efectuată de către Agentia Judeteana Pentru Ocuparea Fortei De Munca Cluj în conformitate cu prevederile **Regulamentului** (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, aplicabil din data de 25.05.2018 şi de abrogare a Directivei 95/46/CE (Regulamentul General privind Protecţia Datelor/RGPD).

Activitatea curentă este realizată în conformitate cu Legea nr.202/2006 privind organizarea și funcționarea Agenției Naționale pentru Ocuparea Forței de Muncă (ANOFM), republicată, cu modificările și completările ulterioare, în principal, în vederea:

* Înregistrarea persoanelor în căutarea unui loc de muncă; Informarea şi consilierea profesională; Medierea muncii; Formarea profesională; Stabilirea indemnizației de șomaj; Emiterea dispoziției de repartizare în muncă; Consultanță și asistență pentru începerea unei activități independente; Completarea veniturilor salariale; Stimularea mobilităţii forţei de muncă; Bursa locurilor de muncă; Eliberarea formularelor europene prevăzute de legislația privind coordonarea sistemelor de securitate socială din UE;
* - Stimularea angajatorilor pentru încadrarea în muncă a şomerilor de peste 45 de ani;5 ani până la pensie; unici sustinători ai fam. monoparentale, de lungă durată/absolvenților/tineri NEET/persoane cu handicap, persoane merginalizate; Subvenționarea elevilor și studenților pe perioada vacanței; Subvenționarea stagiaturii pentru absolvenții de învățământ superior; Stimularea angajatorilor care încadrează în muncă persoane în baza unui contract de ucenicie la locul de muncă;Economie socială; Formarea profesională a personalului propriu;Acordarea de credite în condiții avantajoase;Lucrări în folosul comunității;
* - Control financiar preventiv propriu; Efectuarea tuturor plăţilor privind drepturile de protecţie socială ce se suporta din bugetul asigurărilor de şomaj, potrivit prevederilor legale în vigoare;Proceduri de achiziții publice;Efectuarea plăţii creanţelor salariale din Fondul de garantare pentru plata creanţelor salariale;
* - Control măsuri active, îndeplinirea măsurilor și executarea silită a debitelor, Activitatea de Audit public intern; Activitățile juridice, de contencios administrativ și de soluționare a petițiilor; Acreditarea furnizorilor de servicii specializate pentru stimularea ocupării; Toate sistemele și bazele de date IT; Statistică analiza pieței muncii și programe de ocupare; Monitorizare proiecte FSE;
* organizării de evenimente pentru promovarea proiectelor/activităţilor AJOFM Cluj , precum şi după caz alte servicii acordate în condiţiile legii.

Consimţământul dat, prin prezenta, privește inclusiv dreptul AJOFM Cluj de a transmite datele dumneavoastră personale în scopul prelucrării către autorități competente pentru îndeplinirea obligațiilor legale, terți contractați în scopul îndeplinirii unor interese legitime şi că NU intenţionăm transferarea acestor date către o altă companie (societate de marketing şi publicitate).

Datele pot fi trimise terților subcontractanți sau parteneri în România și în state din Uniunea Europeană şi din afara acesteia, în vederea optimizării serviciilor oferite, derulării oricăror raporturi juridice între AJOFM Cluj și titular, în scopul îndeplinirii obligațiilor legale sau realizării intereselor legitime ale AJOFM Cluj.

Datele dumneavoastră cu caracter personal prelucrate sunt, după caz:

**Date simple:** date de identificare bunuri personale, date de contact, nume prenume email, identificatori acte de identitate, date despre educație, istoric angajări, CV, date despre persoană, familie;

**Date financiare:** date card cont bancar, istoric plăți, produse și servicii achiziționate, date despre situația financiară și facturi;

**Date despre comportament:** înregistrări CCTV, evaluarea performanțelor;

**Date speciale:** date medicale, date despre condamnări.

Prin urmare, furnizarea datelor este necesară derulării relațiilor cu AJOFM Cluj în condiții legale, iar în lipsa consimţământului dumneavoastră, instituția nu poate derula operațiunile specifice activității sale.

Orice cerere sau sesizare în legatură cu prelucrarea datelor dumneavoastră cu caracter personal va fi transmisă în scris la sediul AJOFM CLUJ din mun. Cluj-Napoca, str. G.Cosbuc, nr. 2, jud. CLUJ sau la adresa de e-mail: **protectiadatelor@cj.anofm.ro**, sau nr. de telefon 0264-590227, fax 0264-595214.

Vă informăm că vă puteți exercita drepturile prevăzute de către **Regulamentul nr.679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date**, precum:

Dreptul de acces la date: orice persoană vizată are dreptul de a obține de la AJOFM Cluj la cerere (în mod gratuit, pentru o solicitare pe an), confirmarea faptului că datele sale personale sunt sau nu sunt prelucrate de acesta, precum și următoarele informații:

1. referitoare la scopurile prelucrării, categoriile de date avute în vedere și destinatarii sau categoriile de destinatari cărora le sunt dezvăluite datele;
2. comunicarea într-o formă inteligibilă a datelor care fac obiectul prelucrării, precum și a oricărei informații disponibile cu privire la originea datelor;
3. asupra principiilor de funcționare a mecanismului prin care se efectuează orice prelucrare automată a datelor care vizează persoana respectivă;
4. privind existența dreptului de intervenție asupra datelor și a dreptului de opoziție, precum și condițiile în care pot fi exercitate;
5. asupra posibilității de a consulta registrul de evidență a prelucrărilor de date cu caracter personal, de a înainta plângere către Autoritatea Naţională de Supraveghere a Prelucrării Datelor cu Caracter Personal (ANSPDCP), precum și de a se adresa instanței pentru atacarea deciziilor AJOFM Cluj în conformitate cu dispozițiile legale.

AJOFM Cluj este obligat să comunice informațiile solicitate, în termenul prevăzut de dispoziţiiLe legale.

Dreptul de intervenție asupra datelor: orice persoană vizată are dreptul de a obține, în mod gratuit, de la AJOFM Cluj, printr-o cerere adresată în formă scrisă, datată, semnată și înregistrată la AJOFM Cluj.

1. rectificarea, actualizarea, blocarea sau ștergerea datelor a căror prelucrare nu este în conformitate cu prevederile legale, în special a datelor incomplete sau inexacte;
2. transformarea în date anonime a datelor a căror prelucrare nu este conformă cu prevederile **Regulamentului nr.679/2016**;
3. notificarea către terții cărora le-au fost dezvăluite datele, dacă această notificare nu se dovedește imposibilă sau nu presupune un efort disproporţionat față de interesul legitim care ar putea fi lezat.

Dreptul de opoziție: persoana vizată are dreptul de a se opune în orice moment, printr-o cerere adresată în formă scrisă, datată, semnată și înregistrată la AJOFM Cluj, din motive întemeiate și legitime legate de situația sa particulară, că datele care o vizează să facă obiectul unei prelucrări, cu excepția cazurilor în care există dispoziții legale contrare. În caz de opoziție justificată, prelucrarea nu mai poate viza datele în cauză. Persoana vizată are dreptul de a se opune în orice moment, în mod gratuit și fără nici o justificare, ca datele care o vizează să fie prelucrate în alt scop decât cele menționate mai sus, în numele operatorului sau al unui terț, sau să fie dezvăluite unor terți într-un asemenea scop.

AJOFM Cluj este obligat(ă) să comunice persoanei vizate măsurile luate, precum și, dacă este cazul, numele terțului căruia i-au fost dezvăluite datele cu caracter personal referitoare la persoana vizată, în termen de 30 zile de la data primirii cererii.

Dreptul de a vă adresa Autorității Naționale de Supraveghere a Prelucrării Datelor cu Caracter Personal sau justiției, pentru apărarea oricăror drepturi garantate de **Regulamentul nr.679/2016**, care v-au fost încălcate.

|  |  |
| --- | --- |
| Nume/Prenume (operator)  ..........................................  Funcția ..........................................  Direcţia/Serviciul/Compartimentul ALOFM CLUJ-NAPOCA Email: ..................................  AJOFM CLUJ  Semnătură operator: | Subsemnatul.............................................................................................................. având CNP............................................., am luat la cunoştinţă și accept prelucrarea datelor mele cu caracter personal în scopurile și temeiurile declarate de către AJOFM CLUJ  Data........................................................  Semnătură: |

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016.